FI Euroopan unionin virallinen lehti C 304/112

KERTOMUS

tautien ehkäisyn ja valvonnan eurooppalaisen keskuksen tilinpäätöksestä varainhoitovuodelta 2008 sekä keskuksen vastaukset

2009/C 304/21

SISÄLLYS

Kohta Sivu JOHDANTO… 1–2 113 TILINTARKASTUSTUOMIOISTUIMEN TARKASTUSLAUSUMA… 3–12 113 TALOUSARVIO- JA VARAINHALLINTOA KOSKEVAT HUOMAUTUKSET… 13 114 MUUT KYSYMYKSET… 14–15 114 Taulukko… 115 Keskuksen vastaukset… 117

JOHDANTO

1. Tautien ehkäisyn ja valvonnan eurooppalainen keskus (jäljempänä ’keskus’), joka sijaitsee Tukholmassa, perustettiin 21 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 851/2004 (1). Keskuksen ensisijaisiin tehtäviin kuuluu ihmisillä esiintyvien tautien ehkäisyyn ja valvontaan liittyvien tietojen kokoaminen ja niistä tiedottaminen sekä tieteellisten lausuntojen antaminen. Sen on myös koordinoitava verkostoitumista toimeksiantoonsa kuuluvilla aloilla Euroopassa (2).

2. Keskuksen talousarvio varainhoitovuonna 2008 oli yhteensä 40,6 miljoonaa euroa, kun se edellisenä varainhoitovuonna oli ollut 28,9 miljoonaa euroa. Keskuksessa työskenteli varainhoitovuoden lopussa 154 henkilöä, edellisenä vuonna henkilöstön määrä oli 122.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston päätöksen (EY, Euratom) N:o 1605/2002 ( 6 ) 185 artiklan 2 kohdan mukaisesti.

Johtajan vastuu

5. Tulojen ja menojen hyväksyjänä johtaja toteuttaa tulot ja menot sisältävää talousarviota keskuksen varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 7 ) . Johtajan vastuulla on kehittää ( 8 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 9 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma keskuksen tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 10 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskiarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että keskuksen tilinpäätös ( 11 ) antaa olennaisilta osiltaan oikeat ja riittävät tiedot keskuksen taloudellisesta asemasta 31 päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta keskuksen varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että keskuksen 31 päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumaa kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Keskus siirsi seuraavalle varainhoitovuodelle 16,2 miljoonaa euroa, joista noin 2,9 miljoonaa euroa koski sellaisia palveluja ja urakoita, jotka oli määrä toteuttaa kokonaisuudessaan vuonna 2009, vaikka niihin liittyvät oikeudelliset sitoumukset olikin tehty vuonna 2008. Tällainen tilanne on vastoin vuotuisuusperiaatetta.

MUUT KYSYMYKSET

14. Vuoden 2008 henkilöstötaulukossa oli 130 tointa. Vuoden 2008 lopussa ainoastaan 101 yhteensä 130 hyväksytystä toimesta oli täytetty. Tällaisessa tilanteessa on riskinä, että keskuksen toiminnot supistuvat henkilöstöpuutteen vuoksi. Lisäksi se osoittaa, että rekrytointimenettelyjen suunnittelussa on puutteita.

15. Keskuksen ja Ruotsin valtion välillä ei ollut vielä 31. joulukuuta 2008 mennessä tehty toimipaikkasopimusta, sillä moni seikka vaati vielä lisää neuvotteluja. Eräs tällaisista kysymyksistä oli, että keskuksen henkilöstölle ei annettu ruotsalaista henkilötunnusta (”personnummer”), minkä seurauksena kyseiset henkilöt pääsivät vain rajoitetusti erilaisten julkisten ja yksityisten palvelujen piiriin. Tämänhetkinen tilanne saattaa haitata keskuksen kykyä rekrytoida henkilöstöä ja saada se pysymään palveluksessaan.

Tilintarkastustuomioistuin on hyväksynyt tämän kertomuksen Luxemburgissa 8. lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Tautien ehkäisyn ja valvonnan eurooppalainen keskus (Tukholma) Perustamissopimuksen mukainen yhteisön toimivalta Keskuksen toimivaltuudet sellaisina kuin ne on määritelty neuvoston asetuksessa (EY) N:o 851/2004 Hallinto Viraston resurssit vuonna 2008 (vuoden 2007 tiedot suluissa) Tuotteet ja palvelut vuonna 2008 Kaikkien yhteisön politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu. Kansallista politiikkaa täydentävä yhteisön toiminta suuntautuu kansanterveyden parantamiseen, ihmisten sairauksien ja tautien ehkäisemiseen sekä ihmisten terveyttä vaarantavien tekijöiden torjuntaan. Kyseinen toiminta käsittää laajalle levinneiden vaarallisten sairauksien torjunnan edistämällä niiden syiden, leviämisen ja ehkäisemisen tutkimusta sekä terveysvalistusta ja -kasvatusta. (Perustamissopimuksen 152 artikla) Tavoitteet — Parantaa EU:n kykyä torjua tartuntatauteja; etenkin todeta ja arvioida tunnettuja ja uusia terveyttä uhkaavia tartuntatauteja sekä tiedottaa niistä. — Näin ollen keskus koordinoi erikoistuneita seurantaverkostoja, antaa tieteellisiä lausuntoja, hoitaa varhaisvaroitus- ja reagointijärjestelmää sekä antaa tieteellistä ja teknistä apua ja koulutusta. Tehtävät — Koordinoi erikoistuneita tautien seurantaverkostoja ja edistää verkostoitumista; keskukselle kuuluu erityinen rooli tietojen keräämisessä, validoinnissa, analysoinnissa ja levittämisessä — antaa arvovaltaisia asiantuntijaneuvoja sekä laatii lausuntoja ja tieteellisiä tutkimuksia tartuntatautien alalla — hoitaa varhaisvaroitus- ja reagointijärjestelmää; laatii menettelyjä uusien terveysuhkien havaitsemiseksi — tukee jäsenvaltioiden valmiussuunnitelmia ja koulutusohjelmia — tiedottaa keskuksen työstä suurelle yleisölle ja asianomaisille osapuolille. 1 – Hallintoneuvosto Kokoonpano Hallintoneuvostossa on yksi kunkin jäsenvaltion nimeämä ja kaksi Euroopan parlamentin nimeämää jäsentä sekä kolme komissiota edustavaa jäsentä. Tehtävät Hallintoneuvosto vahvistaa keskuksen vuosittaisen työohjelman ja talousarvion sekä seuraa niiden toteuttamista. 2 – Johtaja Hallintoneuvosto nimittää johtajan komission ehdokasluettelon perusteella. 3 – Neuvoa-antava ryhmä Kokoonpano Yksi kunkin jäsenvaltion edustaja ja lisäksi kolme komission edustajaa, joilla ei ole äänioikeutta. Tehtävät Ryhmän tehtävänä on varmistaa keskuksen toimien ja lausuntojen tieteellinen korkealaatuisuus ja riippumattomuus. 4 – Ulkoinen tarkastus Tilintarkastustuomioistuin 5 – Vastuuvapauden myöntävä viranomainen Parlamentti myöntää neuvoston suosituksesta. Talousarvio 40,7 miljoonaa euroa (28 miljoonaa euroa) Henkilöstö 31. joulukuuta 2008 Hyväksytyt toimet: 130 (90) Täytetyt toimet: 101 (80) Muut toimet: 53 (42) YHTEENSÄ 154 (122) henkilöstön jäsentä, joiden tehtävät jakaantuvat seuraavasti: — operatiiviset tehtävät: 91 (75) — hallinnolliset ja avustavat tehtävät: 63 (47) — 251 tartuntatautiuhan seuraaminen tietokannan avulla (Threat Tracking Tool, TTT) — viikoittaisen tartuntatautien uhkaa koskevan raportin julkaiseminen ja viikoittaisen epidemiologisen tiedotteen julkaiseminen — tuki epidemioihin liittyviä tietoja kerääville yksiköille kahden suuren yleisötapahtuman osalta — 31 alkuperäisen uhkia koskevan arvion laatiminen — kahden simulaation järjestäminen — 41 stipendiaatin ohjaaminen kentällä toimivien epidemiologien eurooppalaisen koulutusohjelman (EPIET) osalta — 250 kansanterveyden asiantuntijaa 30: sta EU-ETA-maasta osallistui keskuksen lyhyisiin koulutusjaksoihin — toisen eurooppalaisen tieteellisen konferenssin järjestäminen sovelletun infektioepidemiologian alalla (ESCAIDE) Berliinissä marraskuussa 2008 — 4 jäsenvaltion tukeminen näiden arvioidessa koulutustarpeitaan ja resurssejaan — 21 tieteellisen asiakirjan julkaiseminen vuonna 2008 — ensimmäisen eurooppalaisen antibiootteja koskevan tietoiskupäivän järjestäminen; tapahtumaan osallistui 32 maata — tieteellinen neuvonta: HPV-rokotteiden käyttöönottoa koskevat ohjeet EU-maissa, riskiryhmiä koskeva neuvonta influenssarokotteen osalta — EU:ssa olevia kansanterveyden mikrobiologian vertailulaboratorioita koskevan tutkimuksen tekeminen ja tietokannan laatiminen — toisen vuosittaisen epidemiologisen kertomuksen julkaiseminen. Lähde: Keskuksen toimittamat tiedot.

KESKUKSEN VASTAUKSET 13. Keskus on samaa mieltä tilintarkastustuomioistuimen kanssa siitä, että siirtojen taso on korkea. Se haluaa kuitenkin tuoda esiin, että niistä yli 80 % liittyy operatiivisiin toimiin, jotka käynnistettiin jo vuonna 2008 ja jotka toteutetaan vuonna 2009. Johto keskittyy saattamaan päätökseen suurimman osan hankinta- ja sopimustoimista alkuvuonna parantaakseen talousarvion toteuttamista ja vähentääkseen siirrettäviä määrärahoja. 14. Keskus myöntää, että väliaikaisten toimihenkilöiden palvelukseen ottamisessa oli viivästyksiä, mikä johtuu osittain siitä, että rekrytointi joillakin alueilla oli odotettua hitaampaa ja vaikeampaa ja edellytti joidenkin toimien ilmoittamista uudelleen (vuonna 2008 ilmoitettiin uudelleen 16 toimesta). Keskus on ryhtynyt toimenpiteisiin parantaakseen tilannetta työpaikkailmoitusten laajemman levityksen sekä rekrytointisuunnitelman nopeamman toteuttamisen avulla; suurin osa vuoden 2009 toimista julkaistiin huhtikuuhun mennessä. 15. Keskustelu toimipaikkasopimuksesta ja erityisesti henkilötunnusta (personnummer) koskevasta kysymyksestä on ollut usein keskuksen hallintoneuvoston asialistalla. Ruotsin valtiopäivät hyväksyi vihdoin maaliskuussa 2009 uuden lain, joka tulee voimaan heinäkuussa 2009 ja jonka nojalla keskuksen työntekijät saavat henkilötunnuksen. Keskus seuraa tiiviisti lain täytäntöönpanon tuloksia – oletuksena on, että henkilöstön pääsy palvelujen piiriin paranee ja helpottuu.

(1) EUVL L 142, 30.4.2004, s. 1.

(2) Taulukossa esitetään tiedoksi yhteenveto keskuksen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 23 päivänä joulukuuta 2002 (EYVL L 357, 31.12.2002, s. 72), 33 artikla.

(8) Komission asetuksen (EY, Euratom) N:o 2343/2002 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY, Euratom) N:o 2343/2002 VII osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY, Euratom) N:o 652/2008 (EUVL L 181, 10.7.2008, s. 23); säännöt on liitetty sellaisenaan keskuksen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 27. huhtikuuta 2009 ja tilintarkastustuomioistuin vastaanotti sen 6. heinäkuuta 2009. Keskuksen lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://ecdc.europa.eu/en/aboutus/Pages/AboutUs_KeyDocuments.aspx